ความหมายที่ซ่อนอยู่? จาก 4 พานพุ่ม วันปรีดี พนมยงค์
วานนี้ (11 พ.ค.2562) นายปริญญา เทวานฤมิตรกุล รองอธิการบดี มหาวิทยาลัยธรรมศาสตร์ (มธ.)โพสต์ผ่านเฟชบุ๊ก Prinya Thaewanarumitkul ภายหลังงานวันปรีดี พนมยงค์ ประจำปี 2562 ที่ลานปรีดี มหาวิทยาลัยธรรมศาสตร์ ท่าพระจันทร์โดยนายปริญญา โพสต์ระบุว่า #สไตล์การเมืองในพานพุ่มวันปรีดีพนมยงค์ ท่านเห็นอะไรใน #พานพุ่มจากนายกรัฐมนตรี #พรรคเพื่อไทย #พรรคอนาคตใหม่ และ #พรรคประชาธิปัตย์มหาวิทยาลัยธรรมศาสตร์เปลี่ยนพานพุ่มวันปรีดี พนมยงค์ จากพานพุ่มดอกไม้ เป็นพานพุ่มอุปกรณ์การศึกษาและอุปกรณ์กีฬา เพื่อนำเครื่องเขียน สมุด ดินสอ ปากกา อุปกรณ์กีฬาไปมอบให้โรงเรียนที่ขาดแคลน โดยทำมาได้ปีนี้เป็นปีที่ 4 ปีแล้วครับพานพุ่มที่คนเรียกว่า #พานพุ่มแบบยั่งยืน นี้ ก็สวยขึ้นทุกปี แล้วผมก็คอยติดตามดูและถ่ายรูปเก็บไว้ทุกปีครับ โดยจะให้ความสนใจเป็นพิเศษกับพานพุ่มจากพรรคการเมืองและพานพุ่มจากนายกรัฐมนตรี เพราะบ่งบอกอะไรบางอย่างได้จริงๆ ครับภาพ:เฟชบุ๊ก Prinya Thaewanarumitkul พานพุ่มของพรรคเพื่อไทยเป็น #ไม้ปิงปอง พานพุ่มของพรรคประชาธิปัตย์เป็น #ปากกาและดินสอ ส่วนพานพุ่มของพรรคอนาคตใหม่เป็น #ลูกฟุตบอลผมถามธนาธร โดยเรียกชื่อเล่น เพราะรู้จักมาตั้งแต่สมัยธนาธรทำงานองค์การนักศึกษาครับอาจารย์ ธนาธรพยักหน้า เมื่อผมรู้ว่าพานพุ่มมีคอนเซ็ปท์แบบนี้ ผมก็เลือกให้เป็นลูกฟุตบอลเลยแต่ไม่ทันได้ถามว่าทำไมเลือกลูกฟุตบอล พิธีกรก็เรียกชื่อธนาธรไปวางพานพุ่มเสียก่อน ผมเลยไม่ได้ฟังเหตุผลจากปากของธนาธร แต่ก็นึกเดาไว้แล้วภาพ:เฟชบุ๊ก Prinya Thaewanarumitkul ผมคิดว่านี่เป็นเรื่อง #สไตล์การเมือง เลยครับ ลองช่วยกันวิเคราะห์นะครับ #พรรคอนาคตใหม่ : ลูกบอล #พรรคเพื่อไทย : ไม้ปิงปอง #พรรคประชาธิปัตย์ : ดินสอปากกา บ่งบอกอะไรครับส่วน #พานพุ่มจากนายกรัฐมนตรี กี่ปีๆ ก็ยังส่งพานพุ่มดอกไม้ ไม่ยอมเปลี่ยนเป็นพานพุ่มอุปกรณ์การศึกษาเสียที อันนี้ก็บ่งบอกอะไรได้เยอะเหมือนกันนะครับภาพ:เฟชบุ๊ก Prinya Thaewanarumitkul 
นายปริญญา เทวานฤมิตรกุล รองอธิการบดี มหาวิทยาลัยธรรมศาสตร์ โพสต์ผ่านเฟชบุ๊กว่า ท่านเห็นอะไรในพานพุ่มวันปรีดี พนมยงค์จากนายกรัฐมนตรี พรรคเพื่อไทย พรรคอนาคตใหม่ และพรรคประชาธิปัตย์
เลือกตั้ง62,พรรคประชาธิปัตย์,วันปรีดี พนมยงค์,ไทยพีบีเอส,ThaiPBSnews